60. ΝΟΜΟΣ υπ' αριθ. 482 της 25/29 Νοεμ. 1976 (ΦΕΚ Α' 317) Περί διατηρήσεως εις την ενεργόν υπηρεσίαν εκτός οργανικών θέσεων και προαγωγής αξιωματικών των Ενόπλων Δυνάμεων καταλαμβανομένων υπό του ορίου ηλικίας. Άρθρ.1.-1.Αξιωματικοί των Ενόπλων Δυνάμεων, μέχρι και του βαθμού του Συνταγματάρχου, Πλοιάρχου και Σμηνάρχου συμπληρούντες μέχρι της 31ης Δεκεμβρίου του έτους καθ' ο ενεργούνται αι κρίσεις, τα υπό του άρθρ. 49 του Ν.Δ. 178/1969 "περί ιεραρχίας, προαγωγών και τοποθετήσεων των μονίμων αξιωματικών των Ενόπλων Δυνάμεων" καθοριζόμενα δια τον βαθμόν των όρια ηλικίας, κρίνονται κατά τας τακτικάς ετησίας κρίσεις υποχρεωτικώς ως: α.Προακτέοι κατ' εκλογήν. β.Προακτέοι κατ' αρχαιότητα. γ.Αποστρατευτέοι. 2.Οι κρινόμενοι ως προακτέοι, εάν μέχρι της ημερομηνίας καταλήψεώς των υπό του ορίου ηλικίας δεν δικαιούνται πλήρους συντάξεως, διατηρούνται τη αιτήσει των εις την ενεργόν υπηρεσίαν εκτός οργανικών θέσεων από της ημερομηνίας ταύτης. 3.Οι κατά τα ανωτέρω διατηρούμενοι εις την ενεργόν υπηρεσίαν εκτός οργανικών θέσεων κρίνονται κατά τας τακτικάς ετησίας κρίσεις, κατ' έτος, ως: α.Διατηρητέοι. β.Μη διατηρητέοι. γ.Αποστρατευτέοι. Σελ. 230,384(α) Τεύχος 619 - Σελ. 140 4.Διατηρητέοι κρίνονται οι κεκτημένοι ουσιαστικά προσόντα τουλάχιστον εις ον βαθμόν απαιτείται δια την κρίσιν "παραμένοντος εις τον αυτόν βαθμόν". Μη διατηρητέοι κρίνονται οι θεωρούμενοι κατάλληλοι δια την ενάσκησιν των καθηκόντων του βαθμού των, πλην όμως η περαιτέρω παραμονή των εις τας Ενόπλους Δυνάμεις δεν προάγει το συμφέρον της υπηρεσίας. 5.Οι κατά τα ανωτέρω διατηρούμενοι εις την ενεργόν υπηρεσίαν εκτός οργανικών θέσεων αξιωματικοί αποστρατεύονται εις τας κάτωθι περιπτώσεις: α.Άμα τη συμπληρώσει πλήρους συνταξίμου υπηρεσίας και οπωσδήποτε άμα τη συμπληρώσει του 61ου έτους της ηλικίας των. β.Τη αιτήσει των οποτεδήποτε. γ.Εφ' όσον κριθούν ως "μη διατηρητέοι" ή "αποστρατευτέοι". 6.Οι κατά τας διατάξεις του παρόντος άρθρου τιθέμενοι εις αποστρατείαν αξιωματικοί, εξαιρέσει των κρινομένων ως "αποστρατευτέων", προάγονται εις τον επόμενον βαθμόν, εφ' όσον προβλέπεται ούτος δια το Σώμα ή Γενικήν Ειδικότητα Σώματος εις ην ανήκον και ακολούθως, δι' ετέρου Π.Δ/τος εκδιδομένου εντός μηνός από της προαγωγής των, αποστρατεύονται. 7.Κατά τα λοιπά εφαρμόζονται αι διατάξεις του Ν.Δ. 178/1969 (ανωτ. αριθ. 31). Άρθρ.2.-(Καταργείται το άρθρ. 34 του Ν.Δ. 178/1969, ως και πάσα διάταξις αντικειμένη τω παρόντι νόμω. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. - 624 36.Γ.α.60 Ιεραρχία και Προαγωγές Αξιωματικών 